CELEX: 62021TN0245
Language: hu
Date: 2021-05-05 00:00:00
Title: T-245/21. sz. ügy: 2021. május 5-én benyújtott kereset – Varabei kontra Tanács

2021.6.28.   
            
            
               HU
            
            
               Az Európai Unió Hivatalos Lapja
            
            
               C 252/29
            
         
      2021. május 5-én benyújtott kereset – Varabei kontra Tanács
      (T-245/21. sz. ügy)
      (2021/C 252/39)
      Az eljárás nyelve: angol
      
         Felek
      
      
         Felperes: Mikalai Mikalevich Varabei (Navapolack, Fehéroroszország) (képviselők: G. Kremslehner és H. Kühnert ügyvédek, valamint M. Lester QC)
      
         Alperes: az Európai Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  azonnali hatállyal semmisítse meg a Fehéroroszországgal szembeni korlátozó intézkedésekről szóló 2012/642/KKBP határozat módosításáról szóló, 2021. február 25-i (KKBP) 2021/353 tanácsi határozatot (1) és a Fehéroroszországra vonatkozó korlátozó intézkedésekről szóló 765/2006/EK rendelet 8a. cikkének végrehajtásáról szóló, 2021. február 25-i (EU) 2021/339 tanácsi végrehajtási rendeletet, (2)
                  
               
            
                  —
               
               
                  a Tanácsot kötelezze a saját költségein felül a felperes költségeinek viselésére.
               
            
         Jogalapok és fontosabb érvek
      
      Keresetének alátámasztása érdekében a felperes egyetlen, a nyilvánvaló értékelési hibákra alapított jogalapra hivatkozik. A felperes állítása szerint a Tanács nem adott magyarázatot arról, hogy a felperes üzleti érdekeltségei mennyiben támasztják alá azt, hogy a felperes hasznot húz a Lukasenka-rezsimből vagy támogatja azt. Ellenkezőleg, a felperesnek a kőolajágazatban, a szénszállítási ágazatban és a bankszektorban fennálló érdekeltségei nem olyan típusúak vagy nagyságrendűek, amelyek arra utalnának, hogy a felperes bármilyen módon támogatja a rezsimet vagy abból hasznot húz.
      Ezen túlmenően a felperes azt állítja, hogy a jegyzéken való további szerepeltetése nem alapítható arra, hogy a Bremino Group társtulajdonosa. A Bremino Group a fehérorosz igazgatás részéről semmilyen szelektív adókedvezményben vagy egyéb támogatási formában nem részesült.
      
         (1)  HL L 68., 2021.2.26., 189. o.
      
      
         (2)  HL L 68., 2021.2.26., 29. o.